b'\n_START_ARTICLE_\nWielingen-luokka\n_START_SECTION_\nHankinta\n_START_PARAGRAPH_\nBelgian hallitus p\xc3\xa4\xc3\xa4tti 22. joulukuuta 1970 tilata nelj\xc3\xa4 uutta fregattia Belgian telakoilta. Alusten tuli korvata vanhentuneet Algerine-luokan saattajat, joista viimeinen oli poistettu palveluksesta 1969._NEWLINE_Projektin suunnitteluvaihe oli alkanut jo vuonna 1964 Alankomaiden laivaston ohjeistamana ja se jatkui vuoteen 1971 Belgian telakoiden Boelwerfin ja Cockerillin yhteishankkeena. Rakennusty\xc3\xb6t aloitettiin vuonna 1974.'